Martinsen med sitt første NHL-poeng i ny Avalanche-seier
Martinsen manglet ett fattig sekund på å få 11 minutter på isen i borteoppgjøret mot det franskcanadiske laget i en kamp der det meste handlet om gjestene fra Colorado. Mikhail Grigorenko åpnet scoringsballet etter snaut tre og et halvt minutt, mens Nathan MacKinnon satte inn to i første periode, så Avalanche kunne gå til pause med 3-0. • Fikk du med deg Zuccas kamp? Nordmannen bidro sterkt til at New York Rangers tok sin åttende strake seier Halvveis ut i neste periode reduserte Brendan Gallagher for Canadiens, men bare fire minutter senere gikk gjestene igjen opp i tremålsledelse, denne gangen ved Blake Comeau. Etter den andre pausen scoret Matt Duchene i power play, og med snaut seks minutter igjen å spille kom altså scoringen som begynte med at Martinsen dro med seg pucken oppover høyrevantet. Det var Martinsen første poeng i NHL. • «Iskrigerne» blir undertøysmodeller! Se bildene som skal sørge for høy kølle i sosiale medier Også Cody McLeod er registrert med en assist før John Mitchell avsluttet det hele og satte pucken forbi Canadiens-keeper Dustin Tokarski. Martinsen fikk sin debut i NHL tidligere denne uken. Han fikk i overkant ni minutter i 4-0-seieren over Philadelphia Flyers.
(Montreal Canadiens – Colorado Avalanche 1-6) Andreas Martinsen (25) hadde en finger med i spillet og fikk en assist på den siste scoringen da Colorado Avalanche knuste Montreal Canadiens 6-1 i NHL lørdag.